钦定古今图书集成/明伦汇编/官常典/第671卷 > 礼记 > 《表记》
## 钦定古今图书集成/明伦汇编/官常典/第671卷 > 礼记 > 《表记》

子曰：“事君远而谏，则谄也；近而不谏，则尸利也。”

〈陈注〉吕氏曰：陵节犯分，以求自达，故曰“谄。”怀禄固宠

主于为利，故曰“尸利。”

子曰：“事君欲谏不欲陈。”

〈陈注〉谏者止君之失，陈者扬君之失也。〈大全〉严陵方氏曰：“陈善闭邪谓之敬，故陈不欲陈，陈之则是暴君之过矣，然有犯无隐则陈之矣，盖谏之不从，不得已而后陈焉。然则陈者非所欲也，故以不欲言之。”